**VLADA REPUBLIKE HRVATSKE**

**URED ZA RAVNOPRAVNOST SPOLOVA**

**IZVJEŠĆE O RADU UREDA ZA RAVNOPRAVNOST SPOLOVA**

**VLADE REPUBLIKE HRVATSKE U 2021. GODINI**

**Zagreb, prosinac 2022. godine**

**SADRŽAJ**

**1. UVODNA NAPOMENA** 4

1. **PROMICANJE ZNANJA I SVIJESTI O RAVNOPRAVNOSTI SPOLOVA** 5
	1. **Izdavačka djelatnost i informiranje javnosti** 5
	2. **Suzbijanje nasilja nad ženama** 7
	3. **Promicanje položaja žena u sportu** 9
	4. **Promicanje ravnopravnosti spolova u znanosti**  .10

1. **IZRADA PRIJEDLOGA NAIONALNOG PLANA ZA RAVNOPRAVNOST
SPOLOVA** 11
2. **SURADNJA S TIJELIMA DRŽAVNE UPRAVE, DRUGIM INSTITUCIJAMA
I ORGANIZACIJAMA CIVILNOG DRUŠTVA**  15
	1. **Suradnja s tijelima državne uprave** 15
	2. **Ostali oblici suradnje s državnim tijelima, drugim institucijama i
	organizacijama civilnog društva**  17
3. **MEĐUNARODNE AKTIVNOSTI I SURADNJA** 18
	1. **Ujedinjeni narodi** 18
		1. Održavanje 65. i pripreme za 66. zasjedanje UN Komisije za status
		žena (CSW) 18
		2. Doprinos izradi nacionalnih izvješća o provedbi drugih instrumenata UN-a 19
	2. **Vijeće Europe (VE)**…………………………………………………………...…… 20
		1. Komisija za ravnopravnost spolova Vijeća Europe (GEC) 20
		2. Strategija za ravnopravnost spolova Vijeća Europe za razdoblje od 2018. do 2023. 21
		3. Odbor za izradu Preporuke Vijeća Europe za migrantice (GEC-MIG) 21
	3. **Europska unija/Europska komisija**  22
		1. Savjetodavni odbor za jednake mogućnosti žena i muškaraca Europske
		komisije (Advisory Committee on Equal Opportunities for Women and Men, dalje: AC) 22
		2. Skupina visoke razne Europske komisije a uvođenje načela ravnopravnosti spolova u javne politike 23
		3. Europski institut za ravnopravnost spolova (European Institute for Gender Equality, dalje; EIGE) 24
		4. Unija za Mediteran 25
4. **UVOĐENJE pERSPEKTIVE ravnopravnosti spolova u javne**

**politike** 26

* 1. **Planovi djelovanja** 26
	2. **Povjerenstva za ravnopravnost spolova i suradnja s koordinatorima za ravnopravnost spolova**  27
	3. **Edukacije za državne službenike u DŠJU**  27
1. **UPITI I PREDSTAVKE GRAĐANA**  28
2. **ADMINISTRATIVNO I FINANCIJSKO POSLOVANJE**  29
	1. **Administrativne obveze URS-a u svojstvu stručne službe Vlade Republike Hrvatske**  29
	2. **Ljudski, prostorni i financijski resursi tijekom 2021. godine**  30
		1. Migracija na novu infrastrukturu stranica u Centar dijeljenih usluga (CDU) 31

8.3. **Financijsko poslovanje**  31

**8.4. Unutarnja revizija**  33

8.4.1. Follow up revizija strateškog planiranja u URS-u 33

9. **ZAKLJUČAK** 34

10. **KRATICE**  36

# **1. UVODNA NAPOMENA**

 Izvješće o radu Ureda za ravnopravnost spolova Vlade Republike Hrvatske (dalje: URS) podnosi se Vladi Republike Hrvatske (dalje: Vlada RH) sukladno članku 18., stavku 2., točki 12. *Zakona o ravnopravnosti spolova* (Narodne novine, br. 82/08, 69/17, dalje ZORS) prema kojemu URS izvještava Vladu RH o svojim aktivnostima za prethodnu godinu. Izvješće o radu za 2021. godinu donosi sažeti pregled aktivnosti koje je URS provodio tijekom protekle godine u području promicanja ravnopravnosti spolova na nacionalnoj i međunarodnoj razini temeljem zakonski propisanog djelokruga rada. Prema članku 18. ZORS-a, URS obavlja stručne i druge poslove na način da: koordinira sve aktivnosti kojima je cilj uspostavljanje ravnopravnosti spolova; izrađuje cjeloviti sustav zaštite i promicanja ravnopravnosti spolova u Republici Hrvatskoj i prati njegovu učinkovitost; odobrava tijelima i pravnim osobama iz članka 11. ZORS-a planove djelovanja; predlaže Vladi RH i državnim tijelima donošenje ili izmjene zakona i drugih propisa, kao i usvajanje drugih mjera; izrađuje nacionalnu politiku za promicanje ravnopravnosti spolova i nadzire njezinu provedbu; provodi istraživanja, izrađuje analize i svake dvije godine Vladu RH izvještava o provedbi nacionalne politike; prati usklađenost i primjenu zakona i drugih propisa koji se odnose na ravnopravnost spolova u odnosu na međunarodne dokumente; priprema nacionalna izvješća o ispunjavanju međunarodnih obveza u području ravnopravnosti spolova; surađuje s nevladinim udrugama koje su aktivne u području ravnopravnosti spolova; promiče znanje i svijest o ravnopravnosti spolova; prima predstavke stranaka o povredama odredbi ZORS-a i drugih propisa i prosljeđuje ih pravobraniteljici za ravnopravnost spolova i drugim nadležnim državnim tijelima; koordinira rad županijskih povjerenstava za ravnopravnost spolova i godišnje izvještava Vladu RH o svojim aktivnostima.

 Vlada RH usvojila je Izvješće o radu URS-a za 2020. godinu u srpnju 2021. godine. Sva Izvješća o radu URS-a dostupna su na internetskoj stranici <https://ravnopravnost.gov.hr/>.

 Uz obavljanje redovitih djelatnosti usmjerenih ka promicanju znanja i svijesti o ravnopravnosti spolova, (a imajući u vidu ograničavajuće okolnosti uzrokovane pandemijom corona virusa) prioriteti rada URS-a u prošloj godini odnosili su se prije svega na izradu prijedloga *Nacionalnog plana za ravnopravnost spolova za razdoblje do 2027. godine* (dalje NPRS) i pripadajućeg nacrta prijedloga *Akcijskog plana za ravnopravnost spolova za razdoblje od 2022. do 2024.* godine (dalje: APRS), uz ispunjavanje brojnih obveza prema međunarodnim organizacijama.

 Sukladno članku 43. ZORS-a „Riječi i pojmovni sklopovi koji imaju rodno značenje bez obzira jesu li u zakonima ili drugim propisima korišteni u muškom ili ženskom rodu odnose se na jednak način na muški i ženski rod.“

**2. PROMICANJE ZNANJA I SVIJESTI O RAVNOPRAVNOSTI SPOLOVA**

**2.1. Izdavačka djelatnost i informiranje javnosti**

U 2021. godini URS je izradio i tiskao 3.000 primjeraka Letka o rodno uvjetovanom nasilju za migrantice, izbjeglice i tražiteljice azila na engleskom jeziku (100 primjeraka), francuskom jeziku (400 primjeraka), farsi jeziku (700 primjeraka), arapskom jeziku (700 primjeraka), turskom jeziku (400 primjeraka), kurdskom jeziku (300 primjeraka), urdu jeziku (300 primjeraka) i hrvatskom jeziku (100 primjeraka). Inicijativa je pokrenuta od strane URS-a kao nositelja provedbe mjere iz Nacionalnog akcijskog plana Rezolucije Vijeća sigurnosti UN-a 1325 (2000) o ženama, miru, sigurnosti, te srodnih rezolucija, za razdoblje od 2019. do 2023. godine.

Ukupno je distribuirano je 987 ranije tiskanih publikacija i 126 letaka tijelima državne uprave, organizacijama civilnog društva, za potrebe održavanja okruglih stolova, simpozija, sastanaka, obljetnica i dr. Sve publikacije dostupne su za preuzimanje i u elektronskom obliku na internetskim stranicama URS-a, u okviru potkategorije BIBLIOTEKA UREDA –„ONA“.

Internetska stranica <https://ravnopravnost.gov.hr/> objedinjena je unutar Središnjeg državnog portala koji obuhvaća informacije i sadržaje internetskih stranica Vlade RH, Vladinih ureda i ministarstava te informacije o javnim uslugama. Stranica ima jedinstveni, odnosno zajednički dizajn web domene gov.hr za sva tijela državne uprave. U okviru kategorije Strateški i zakonodavni okvir, koja je sastavni dio web stranice, sistematizirana je baza svih najvažnijih nacionalnih zakonskih akata, programa i strategija kao i međunarodnih dokumenata. Kroz kategoriju “Vijesti” redovito se, u svrhu informiranja javnosti, objavljuje pregled velikog broja informacija iz djelokruga rada URS-a i međunarodnih organizacija. Internetska stranica sadrži i mnoge druge korisne obavijesti vezane uz područje ravnopravnosti spolova uključujući podatke o institucionalnim mehanizmima za ravnopravnost spolova te sadrži bazu podataka i pregled rada županijskih/lokalnih povjerenstva za ravnopravnost spolova. URS je, radi transparentnog izvještavanja i dostupnosti podataka reorganizirao dio internetske stranice na način da su vidljive i dostupne informacije o procesu izrade i donošenja novog NPRS-a, a dostupne su i informacije o zastupljenosti žena u politici kao i različiti statistički podaci o položaju žena u RH. URS je nastavio i s prevođenjem i objavama najava i vijesti kako bi informirao javnost o utjecaju epidemije bolesti COVID-19 na ravnopravnost spolova i položaj žena u izvanrednim okolnostima te o događajima koji su pridonijeli većoj razini znanja i osviještenosti po tom pitanju.

 Redovito se ukazivalo i na značaj obilježavanja važnih datuma vezanih uz ravnopravnost spolova. Povodom Međunarodnog dana žena - 8. ožujka objavljena su relevantna događanja povodom tog dana, a posebno su istaknuti webinar na kojem su predstavljena uspješna iskustva sa željom za motiviranje mlađih generacija na nove pothvate te poticaj na raspravu za povećanje zastupljenosti žena na najvišim položajima, kao i događanje u organizaciji tvrtke IKEA gdje se raspravljalo na temu neravnopravnog odnosa u pogledu kućanskih obveza s posebnim naglaskom na partnerski odnos u razdoblju pandemije.

# Javnim priopćenjima na mrežnim stranicama obilježeni su i Dan djevojaka i žena u informacijskim i komunikacijskim tehnologijama (četvrti četvrtak u travnju), Međunarodni dan ruralnih žena - 15. listopada , Europski dan jednakih plaća - 10. studeni, kao i Nacionalni dan borbe protiv nasilja nad ženama – 22. rujna te Međunarodni dan borbe protiv nasilja nad ženama – 25. studenog.

U zasebnoj rubrici na naslovnici web stranice posvećenoj temi sudjelovanja žena u politici, uneseni su rodno razlučeni podaci vezani uz održavanje lokalnih izbora u svibnju, uključivši, između ostalog i analizu podnesenih kandidatura prema spolu, te rezultata izbora, kao i usporednu analizu s lokalnim izborima održanim 2017. godine.

 Internetska stranica URS-a je tijekom 2021. godine posjećena 50.206 puta pretraživanjem kroz internetski pretraživač “Google”, što je povećanje posjećenosti web stranice za 33.8% u odnosu na 2020. godinu.

**2. 2. Suzbijanje nasilja nad ženama**

URS je u studenom osnovao Radnu skupinu za ažuriranje *Protokola o postupanju u slučaju seksualnog nasilja* (dalje: Protokol), s obzirom da je došlo do izmjene zakonske regulative koja se na Protokol odnosi. Protokol, koji je donesen 2012. godine, posljednji put je ažuriran 2018. godine. Radnu skupine čini trinaest predstavnika tijela državne uprave, uključujući i predstavnika Ureda pravobraniteljice za ravnopravnost spolova, i organizacija civilnoga društva, a prema potrebi ostavljena je i mogućnost da se uključe i drugi stručnjaci koji svojim znanjem mogu doprinijeti radu Radne skupine.

Povodom obilježavana 22. rujna - Nacionalnog dana borbe protiv nasilja nad ženama predstavnica URS-a sudjelovala je na konferenciji visoke razine „Integrirani pristup zaštiti od nasilja nad ženama i nasilja u obitelji“ organiziranoj od strane Ministarstva rada, mirovinskog sustava, obitelji i socijalne politike (dalje: MROSP). Na Konferenciji je predstavljena nacionalna medijska kampanja „Zaustavimo nasilje nad ženama i nasilje u obitelji – za nasilje nema opravdanja” s glavnim ciljem #empatijasada – Za društvo bez nasilja. Uvodne govore održali su Andrej Plenković, predsjednik Vlade Republike Hrvatske, Helena Dalli, povjerenica Europske komisije za ravnopravnost, Josip Aladrović, ministar rada, mirovinskoga sustava, obitelji i socijalne politike, Ivan Malenica, ministar pravosuđa i uprave, Marija Pejčinović Burić, glavna tajnica Vijeća Europe, i Davor Božinović ministar unutarnjih poslova.

Povodom Međunarodnog dana borbe protiv nasilja nad ženama - 25. studenog URS je, u suradnji sa Zajednicom saveza osoba s invaliditetom (dalje: SOIH), organizirao okrugli stol pod nazivom „Spriječimo nasilje nad ženama s invaliditetom!“. Skup je otvorila Marica Mirić, dopredsjednica SOIH-a, a ravnateljica URS-a je održala uvodno izlaganje. Na okruglom stolu izlagala je i viša savjetnica u Odjelu za unaprjeđenje kvalitete stručnog rada i nadzora centara za socijalnu skrb MROSP-u i zamjenica pravobraniteljice za osobe s invaliditetom. Okruglom stolu nazočili su predstavnici tijela državne uprave, organizacija civilnoga društva, strukovnih institucija te izaslanik podpredsjednika Vlade RH za društvene djelatnosti i ljudska prava. U diskusiji se raspravljalo o većem broju tema vezanih uz unaprjeđenje položaja žena s invaliditetom, kao što su poboljšanje zakonskog okvira i procedura postupanja u suzbijanju rodno utemeljenog nasilja nad ženama s invaliditetom, značaja i uloge stručnjaka centara za socijalnu skrb u prevenciji nasilja nad ovom populacijom, važnost senzibilizacije okoline u kojoj žive žene s invaliditetom te ulogu lokalne zajednice.

Aktivnim članstvom u Radnoj skupini za izradu Nacionalnog plana izjednačavanja mogućnosti za osobe s invaliditetom od 2020. do 2027. godine, kao i pripadajućeg Akcijskog plana za razdoblje od 2021. do 2024. godine, URS se obvezao biti nositeljem mjere 4. Edukacija i promocija aktivne implementacije UN-ove Konvencije o pravima osoba s invaliditetom, odnosno organizirati javna događanja u svrhu promocije implementacije Konvencije svake godine provedbe Akcijskog plana.

Sudionicima okruglog stola URS je podijelio tiskanja izdanja ZORS-a, *Konvencije Vijeća Europe o sprečavanju i borbi protiv nasilja nad ženama i nasilja u obitelji* (dalje: Istanbulske konvencije) i druge informativne materijale.

URS je i u 2021. godini nastavio sudjelovati kao partner u projektu “HELPLINE – How expertise leads to prevention, learning, identification, networking and ending GBV'' koji je provodila udruga B.a.B.e. u suradnji s Institutom za istraživanja u području rada i obitelji iz Slovačke, Udrugom za podršku žrtvama i svjedocima, Pravosudnom akademijom i Policijskom akademijom iz Hrvatske. Provedba projekta započela je u studenom 2018. godine, a glavni cilj projekta bila je zaštita i podrška žrtava rodno uvjetovanog nasilja kao i unaprjeđenje sustava podrške žrtvama. Cilj projekta bio je osigurati učinkovitu zaštitu i podršku žrtvama rodno uvjetovanog nasilja kroz jačanje sposobnosti za pružanje podrške kao i suradnje svih uključenih u provedbu zaštite. U trećoj godini provedbe projekta aktivnosti su nastavljene te su u siječnju održana dva međusektorska treninga o primjeni *Istanbulske konvencije* za stručnjakinje koje rade na problemu nasilja nad ženama. Završna konferencija projekta HELPLINE održana je 12. travnja 2021. godine preko ZOOM platforme.
 Nacionalni pozivni centar za žrtve kaznenih i prekršajnih djela organizirao je ožujku 2021. godine predavanja pod nazivom „Rodno uvjetovano nasilje na internetu“ na kojem se sudjelovala predstavnica URS-a. Cilj predavanja je bio osvijestiti dionike u sustavu i društvu o fenomenu nasilja na internetu i njegovom rodnoj dimenziji. Spomenuta je specifičnost nasilja na internetu kao anonimno, sveprisutno, trajno prisutno, koje doseže široku publiku i onemogućava bijeg. Sve ove specifičnosti olakšavaju mogućnost počinjenja nasilja. Anonimnost smanjuje osjećaj odgovornosti, dok nemogućnost udaljenja od sadržaja koji može doći do velikog broja korisnika stavlja žrtvu u pat poziciju, zbog čega ga je vrlo važno adresirati.

Udruga Ženska soba je u studenom organizirala okrugli stol „Podizanje razine svijesti o rasprostranjenosti problema seksualnog nasilja u RH i potreba za sustavnom i sveobuhvatnom podrškom“ na kojem je sudjelovala i predstavnica URS-a. Cilj okruglog stola bio je podizanje svijesti o rasprostranjenosti seksualnog nasilja. Predavačice su iznijele svoja iskustva iz prakse, a predstavljeni su i poražavajući rezultati o rodno uvjetovanom nasilju. Istaknuto je da je u 2020. godini nasilje poraslo za 43%, od čega je najviše žena žrtava. Silovanje je poraslo za 43%, seksualno nasilje za 20%, dok je obiteljsko nasilje poraslo za 14%.

 Predstavnik URS-a je u travnju sudjelovao na događanju organiziranom od udruge B.a.B.e. Održana je multisektorska rasprava pod naslovom 'Online nasilje prema ženama: zakonsko uređenje pornografije bez pristanka' u kojoj je sudjelovalo ukupno 40 sudionika, stručnjaka iz područja prava, psihologije, sociologije, informacijskih i komunikacijskih tehnologija, predstavnika izvršne vlasti, državnih tijela, regulatornih agencija, sudbene vlasti i policije te udruga civilnog društva. Zaključak rasprave, da je u Republici Hrvatskoj potrebno definirati pornografiju bez pristanka kao kazneno djelo, podržalo je 26 od 27 ispitanika uz 1 suzdržan glas. Rasprava je provedena u sklopu projekta SURF and SOUND usmjerenog prema suzbijanju online nasilja prema ženama, koji udruga B.a.B.e. provodi u partnerstvu sa Agencijom za elektroničke medije (dalje: AEM).

 Predstavnica URS-a sudjelovala je na sastanku Koordinacijske skupine o rodno uvjetovanom nasilju u prihvatilištima za tražitelje azila, u organizaciji UNHCR-a (eng. The office of the United Nations High Commissioner for Refugees), s ciljem osiguranja adekvatnih i pravovremenih odgovora pružateljima usluga koji djeluju unutar prihvatilišta.

**2.3. Promicanje položaja žena u sportu**

U lipnju je održano svečano predstavljanje projekta “Glas žena u sportu”, u sklopu kojeg su prikazani video spotovi u kojima su sudjelovale hrvatske olimpijke i paraolimpijke. Spotovi, čije snimanje je financirala AEM prikazivali su se u elektroničkim medijima i na društvenim mrežama uoči Olimpijskih Paraolimpijskih igara u Tokiju. Događaju su nazočili, uz ravnateljicu (koja je održala jedno do uvodnih izlaganja) , i članovi Vijeća za elektroničke medije, potpredsjednica Hrvatskog olimpijskog odbora (dalje: HOO), pravobraniteljica za ravnopravnost spolova, predstavnica Ministarstva kulture i medija, te brojni novinari, sportaši i sportašice. Osim financiranja promotivnih spotova, ciljevi projekta su i provođenje istraživanja o zastupljenosti ženskog sporta u medijima, promicanje veće zastupljenosti žena i ženskog sporta u elektroničkim medijima i društvenim mrežama provedbom kampanje za veću medijsku vidljivost ženskog sporta, organiziranje radionica za sportašice i druge zainteresirane kako bi se unaprijedilo njihovo znanje i vještina u javnom nastupu i suradnji s medijima, organiziranje radionica za novinare s ciljem senzibilizacije za praćenje ženskog sporta, organiziranje radionica za predstavnike upravljačkih tijela nacionalnih sportskih saveza s ciljem edukacije o ravnopravnosti spolova u medijima, organiziranje međunarodne konferencije na temu ravnopravnosti sportašica u svim segmentima društva, s naglaskom na medije, tiskanje publikacija značajnih za realizaciju ciljeva projekta te provođenje svih drugih aktivnosti u cilju unaprjeđenja i ostvarivanja rodne ravnopravnosti između sportaša i sportašica u elektroničkim medijima i šire.

Nastavno na spomenuto događanje, u prosincu je organizirano svečano potpisivanje Sporazuma o pristupanju projektu “Glas žena u sportu”. Sporazum su potpisali, uz ravnateljicu URS-a, predsjednik Vijeća za elektroničke medije, predstavnici Hrvatskog olimpijskog i paraolimpijskog odbora i pravobraniteljica za ravnopravnost spolova, dok je pokroviteljstvo nad ovim projektom preuzelo Ministarstvo turizma i sporta (dalje: MTS).

**2.4. Promicanje ravnopravnosti spolova u znanosti**

U rujnu se URS, zahvaljujući pozivu Službe za razvoj istraživačkih i inovacijskih programa i transfer tehnologije Ministarstva znanosti i obrazovanja (dalje: MZO), uključio u izradu komentara i mišljenja na Ljubljansku deklaraciju o ravnopravnosti spolova u istraživanju i inovacijama (engl. The Ljubljana Declaration on Gender Equality in Research and Innovation) koja je predstavljena za vrijeme predsjedanja Vijećem EU Republike Slovenije. Deklaracija je prihvaćena i podržana od strane 37 zemalja u studenom 2021. godine, a suradnja s MZO je nastavljena na temu izrade Planova za ravnopravnost spolova u znanstvenim institucijama. MZO kao tijelo državne uprave nadležno za koordinaciju programa Europske unije za istraživanje i inovacije – Obzor Europa, koordinator je i nacionalnog sustava podrške navedenom programu i dužan je aktivno sudjelovati u procesu diseminiranja informacija hrvatskim znanstvenim institucijama o obvezi usvajanja Planova za ravnopravnost spolova za sve institucije država članica Unije (i povezanih zemalja) koje se žele financirati iz programa Obzor Europa. MZO je zatražio uključivanje URS-a pa je pomoćnica ravnateljice sudjelovala na prezentaciji Plana za ravnopravnost spolova Fakulteta elektrotehnike i računarstva, na sastanku Radne skupine za izradu Plana pri Pedagoškom fakultetu te odgovorila na niz upita vezanih za izradu predmetnih planova Zagrebačkom sveučilištu, Pravnom fakultetu u Zagrebu i Filozofskom fakultetu u Osijeku te tijekom prosinca odgovarala na upite Instituta Ruđer Bošković. Budući da Republika Hrvatska ima 25 javnih znanstvenih instituta, 10 sveučilišta (8 javnih i 2 privatna sveučilišta), 72 sastavnice javnih sveučilišta (fakulteti, akademije i odjeli), 6 visokih škola te 4 javna veleučilišta, URS će u suradnji s MZO pratiti napredak u uvođenju načela ravnopravnosti spolova u znanstvene institucije temeljem izrađenih planova za ravnopravnost spolova na čiju izradu ih obvezuje mogućnost sudjelovanja u programu Obzor.

 Predstavnik URS-a sudjelovao je na (online) događanju o predstavljanju rezultata i planova Fakulteta elektronike i računarstva u suradnji s partnerima na projektu Caliper o povezivanju istraživanja i inovacija za ravnopravnost spolova.

**3. IZRADA PRIJEDLOGA NACIONALNOG PLANA ZA RAVNOPRAVNOST SPOLOVA**

 Tijekom cijele 2021. godine prioritet rada URS-a odnosio se na izradu *Nacionalnog plana za ravnopravnost spolova za razdoblje do 2027. godine* i pripadajućeg nacrta prijedloga *Akcijskog plana za ravnopravnost spolova za razdoblje od 2022. do 2024.* godine.

 Kao što smo to naveli u prošlogodišnjem Izvješću o radu URS-a, 14. listopada 2020. na sjednici Vlade RH izglasana je *Odluka o utvrđivanju akata strateškog planiranja povezanih s uvjetima koji omogućavaju provedbu fondova Europske unije u razdoblju od 2021. do 2027. godine, rokova donošenja i tijela zaduženih za njihovu izradu* u kojoj se navodi da je za izradu nacrta NPRS-a zadužen Ured za ravnopravnost spolova.

## Prema *Zakonu o sustavu strateškog planiranja i upravljanja razvojem Republike Hrvatske* (Narodne novine, br. 123/2017) srednjoročni akti strateškog planiranja koji se izrađuju i donose za razdoblje od pet do deset godina nazivaju se Nacionalni planovi, a njima se pobliže definira provedba strateških ciljeva sektorskih/višesektorskih strategija kao i iz *Nacionalne razvojne strategije Republike Hrvatske do 2030. godine* (Narodne novine, br. 13/2021).

Temeljem navedenog ravnateljica URS-a je donijela je Odluku o osnivanju nove Radne skupine za izradu NPRS-a koju su činili predstavnici tijela državne uprave, organizacija civilnog društva, županijskih povjerenstava za ravnopravnost spolova i akademske zajednice. Početkom siječnja 2021. godine otvorena je zasebna podstranica na internetskim stranicama URS-a putem koje je javnost obaviještena o pokretanju izrade NPRS-a kao srednjoročnog akta strateškog planiranja, uz navedene pripadajuće dokumente.

NPRS rađen je na osnovu smjernica i Priručnika o strateškom planiranju Koordinacijskog tijela u sustavu strateškog planiranja i upravljanja razvojem Republike Hrvatske (dalje: Koordinacijsko tijelo) pri Ministarstvu regionalnog razvoja i fondova Europske unije (dalje: MRRFEU) sukladno *Zakonu o sustavu strateškog planiranja i upravljanja razvojem Republike Hrvatske* (Narodne novine, br. 123/2017) i ostalih akata koji su proizašli iz predmetnog Zakona. Predstavnica URS-a redovito je sudjelovala na sastancima Međuresorne radne skupine za koordinaciju i praćenje ispunjenosti uvjeta koji omogućuju provedbu fondova Europske unije u razdoblju od 2021. do 2027. godine pri MRRFEU. Na navedenim sastancima sudjelovali su i predstavnici Europske komisije (dalje EK) koji su redovito izveštavani o tijeku procesa izrade raličitih nacionalnih planova putem nadležnih predstavnika resora.

Akcijski plan za praćenje uvjeta koji omogućavaju provedbu EU fondova u narednom financijskom razdoblju bio je povezan je s provedbom NPRS-a kao tematskog horizontalnog uvjeta te se tijekom 2021. radilo na ispunjavanju kriterija koje je postavila EK u fazi planiranja. Krajem godine odlučeno je da se ravnopravnost spolova kao poseban cilj ipak izostavi iz programskih dokumenata za Europski socijalni fond plus (ESF+).

Radionica na temu uputa za izradu nacionalnih planova u organizaciji MRRFEU, za državne službenike, a na kojoj su sudjelovali i predstavnci URS-a, održana je u svibnju 2021. godine u Državnoj školi za javnu upravu (dalje: DŠJU).

Nastavno na sve navedeno, a sukladno naputcima MRRFEU metodologiju, strukturu i sadržaj, čak i naziv, nacionalnog dokumenta za područje ravnopravnosti spolova, trebalo je izmijeniti i prilagoditi procesu uspostave integriranog sustava strateškog planiranja i upravljanja razvojem kojeg je Vlada pokrenula donošenjem Zakona o sustavu strateškog planiranja i upravljanja razvojem Republike Hrvatske. I navedenih razloga prijedlog NPRS-a i pripadajućeg akcijskog plana razlikuje se od bivših nacionalnih politika za ravnopravnost spolova.

Dodatno, NPRS za razdoblje do 2027. godine bilo je potrebno uskladiti i s *Nacionalnom razvojnom strategijom Republike Hrvatske do 2030.* godine koju je Hrvatski sabor donio 5. veljače 2021. godine.

U razdoblju od siječnja do travnja 2021. URS je koordinirao aktivnosti Radne skupine za izradu Nacrta NPRS-a te je u travnju zaprimao očitovanja nadležnih tijela na prvi Nacrt NPRS-a. Pristigla su 22 očitovanja koja su sadržavala ukupno 118 primjedbi i komentara pri čemu samo tri komentara nisu usvojena. Očitovanje MRRFEU sadržavalo je i primjedbe koje su se odnosile na strukturu dokumenta te je URS pristupio doradi i same strukture NPRS-a te završio tekst dorađenog Nacrta NPRS-a tijekom svibnja 2021. godine. Dorađeni i korigirani akt poslan je u lipnju 2021. na očitovanje članovima i članicama Radne skupine.

Iako je rok za očitovanje na predložene mjere ili prijedlog novih mjera bio 28. lipnja, do kraja prosinca 2021. je još uvijek trajao proces usuglašavanja stavova uslijed spornih mjera, pokazatelja rezultata i predviđenih iznosa sredstava za provedbu mjera od strane nositelja provedbe odnosno pojedinih tijela državne uprave.

Tijekom druge polovice izvještajnog razdoblja održana su dva zajednička sastanka Radne skupine, osam bilateralnih sastanaka s nositeljima provedbe mjera te se putem kontinuirane elektronske komunikacije radilo na daljnjem usuglašavanju stajališta. Ured potpredsjednika Vlade Republike Hrvatske za ljudska prava i društvene djelatnosti surađivao je i podržao napore URS-a te je organizirao i nekoliko zajedničkih sastanaka s nositeljima provedbe mjera s ciljem bržeg finaliziranja cjelokupnog procesa.

 Od izvorno predložene 34 mjere Akcijskog plana za ravnopravnost spolova 2022.-2024. za 8 mjera nije postignut dogovor te su one izostavljene iz konačnog prijedloga. Na prijedlog nositelja provedbe mjera, 2 su mjere zamijenjene novima, drugačijeg sadržaja, a jedna je dodana na traženje nositelja. Akcijski plan sadrži 30 mjera i 50 pokazatelja rezultata na osnovu kojih će nositelji mjera pratiti njihovu realizaciju do 2024. godine i o tome jednom godišnje izvještavati URS, dok URS ima obvezu objedinjeno izvješće o provedbi dostaviti Koordinacijskom tijelu. Svoje ishodište Akcijski plan ima u analizi stanja u području ravnopravnosti spolova te sedam posebnih ciljeva koji se žele postići do 2027. godine, a definirani su u NPRS do 2027. kako slijedi: Povećati razinu osviještenosti javnosti o ravnopravnosti spolova i višestrukoj diskriminaciji; Unaprijediti položaj žena na tržištu rada rada; Stvoriti preduvjete za uklanjanje rodno uvjetovanog nasilja; Povećati osjetljivost sustava odgoja i obrazovanja na svim razinama za pitanja ravnopravnosti spolova i nestereotipne odabire programa obrazovanja na svim razinama; Povećati zastupljenost žena u procesima javnog i političkog odlučivanja; Uvođenje perspektive ravnopravnosti spolova u javne politike; Povećati vidljivost RH na međunarodnom planu u području ravnopravnosti spolova.

URS je 7. prosinca zaprimio mišljenje od Ministarstva gospodarstva i održivog razvoja (dalje: MINGOR) da nije potrebno provesti stratešku procjenu utjecaja NPRS-a na okoliš, a u prosincu je zaprimljeno i mišljenje Koordinacijskog tijela na NPRS i Akcijski plan. URS je usvojio sve prijedloge i komentare Koordinacijskog tijela, zatražio uvrštavanje u Biblioteku predloženih novih pokazatelja ishoda te organizirao završni sastanak Radne skupine u siječnju 2022. godine.

 Odbor za ravnopravnost spolova Hrvatskog sabora organizirao je tri tematske sjednice (u travnju, u listopadu i prosincu) o nacionalnoj politici za ravnopravnost spolova na kojima je ravnateljica URS-a izvijestila o statusu i procesu donošenja, novim pravilima izrade i strukture NPRS-a kao i uključenosti različitih dionika u definiranje njegovog sadržaja i mjera u Akcijskom planu. Ravnateljica je u vezi navedenog odgovarala i na brojna pitanja članova Odbora za ravnopravnost spolova, vanjskih članova i prdstavnica nevladinih udruga.

Na online raspravi u listopadu 2021. koju su organizirali Kuća ljudskih prava Zagreb i Ured pučke pravobraniteljice u suradnji s Human Rights House Foundation iz Osla raspravljalo se o provedbi [preporuka UN-ovog mehanizma Univerzalnog periodičnog pregleda (UPR) upućenih Republici Hrvatskoj u ožujku 2021.](https://digitallibrary.un.org/record/3898398?ln=en) godine od strane Radne skupine unutar Vijeća za ljudska prava UN-a, a dio preporuka odnosio se i na donošenje NPRS-a. Predstavnik URS-a je upoznao prisutne s procesom donošenja NPRS-a, APRS-a te s posebnim ciljevima koje sadrže, a koji su sukladni sa dostavljenim preporukama.

Informacija o statusu izrade NPRS-a dostavljena je putem Koordinacijskog tijela i u Bruxelles, u svrhu održavanja tematskog kolegija sa stalnom predstavnicom RH pri EU.

**4. SURADNJA S TIJELIMA DRŽAVNE UPRAVE, DRUGIM INSTITUCIJAMA I ORGANIZACIJAMA CIVILNOG DRUŠTVA**

**4.1. Suradnja s tijelima državne uprave**

URS je tijekom izvještajnog razdoblja nastavio intenzivnu suradnju s pojedinim tijelima državne uprave putem sudjelovanja u radnim skupinama, odborima i povjerenstvima i dr., kao i izradom različitih priloga za pojedina nacionalna izvješća i stajališta, brojnih očitovanja, mišljenja i drugih akata koja su dostavljana Vladi RH, ministarstvima i Vladinim uredima (ukupno 61).

URS je tijekom 2021. godine najčešće surađivao s MROSP-om, MRRFEU i MVEP, a što je razvidno iz drugih dijelova ovog Izvješća.

**Sudjelovanje u radnim skupinama, povjerenstvima, vijećima, savjetima i odborima**

U nastavku donosimo popis radnih skupina, povjerenstva, odbora i drugih stručnih tijela

(ukupno 20) u kojima su tijekom izvještajnog razdoblja aktivno sudjelovali predstavnici URS-a u svojstvu stalnih članova i zamjena pri pojedinim tijelima državne uprave:

1. Vijeće za održivi razvoj – Vlada RH
2. Nacionalno vijeće za razvoj socijalnih politika - MROSP
3. Radna skupina za izradu Nacionalnog plana stvaranja poticajnog okruženja za razvoj civilnoga društva 2021.-2027. – UZU
4. Radna skupina za izradu Nacionalnog akcijskog plana provedbe rezolucije Vijeća sigurnosti Ujedinjenih naroda 1325 (2000.) o ženama, miru i sigurnosti i srodnih rezolucija, 2019.-2023. – MVEP
5. Radna skupina za izradu Nacionalnog plana za suzbijanje seksualnog nasilja i seksualnog uznemiravanja, za razdoblje od 2022. do 2027. godine - MROSP
6. Radna skupina za izradu Nacionalnog plana za uključivanje Roma za razdoblje od 2021. do 2027. godine i Akcijskog plana za provedbu Nacionalnog plana za uključivanje Roma za razdoblje od 2021. do 2027. godine, za razdoblje od 2021. do 2022. godine – ULJPPNM
7. Radna skupina 4 - Solidarna Hrvatska za izradu programskih dokumenata za financijsko razdoblje EU od 2021. do 2027 - MROSP
8. Provedba Istanbulske konvencije – MROSP
9. Radna skupina za izradu Nacionalnog plana izjednačavanja mogućnosti za osobe s invaliditetom od 2020. do 2027. godine - MROSP
10. Odbor za praćenje Operativnog programa Učinkoviti ljudski potencijali 2014.-2020. – MRRFEU.
11. Evaluacijska upravljačka skupina Operativnog programa Učinkoviti ljudski potencijali 2014.-2020. - MRRFEU
12. Odbor za praćenje Operativnog programa Konkurentnost i kohezija 2014.-2020. - MRRFEU
13. Odbor za praćenje provedbe Programa za ribarstvo i akvakulturu Republike Hrvatske za programsko razdoblje 2021. – 2027. – Ministarstvo poljoprivrede (dalje:MP)
14. Odbor za praćenje provedbe Programa ruralnog razvoja Republike Hrvatske za razdoblje 2014. - 2020. - MP
15. Savjet za ljudska prava – Vlada RH
16. Savjet za mlade Vlade RH – SDUDM
17. Međuresorna radna skupina za EU poslove - MVEP
18. Međuresorna radna skupina za koordinaciju i praćenje ispunjenosti uvjeta koji omogućuju provedbu fondova Europske unije u razdoblju od 2021. do 2027. godine - MRRFEU
19. Radna skupina za izradu Nacrta prijedloga Nacionalnog plana zaštite i promicanja ljudskih prava i suzbijanja diskriminacije za razdoblje od 2021. do 2027. godine i Nacrta prijedloga Akcijskog plana zaštite i promicanja ljudskih prava za razdoblje od 2021. do 2023. godine - ULJPPNM
20. Povjerenstvo Vlade Republike Hrvatske za ispunjavanje obveza prema Međunarodnoj organizaciji rada - MROSP

**4.2. Ostali oblici suradnje s državnim tijelima, drugim institucijama i organizacijama civilnog društva**

 URS je u studenom prihvatio institucionalno pokroviteljstvo nad projektom “LeaderShe - 21 put prema uspjehu“. Radi se o projektu koji se sastoji od više panel diskusija na kojima su gošće bile uspješne žene iz područja gospodarstva, politike, kulture, znanosti i civilnoga društva te koji je bio namijenjen mladim ženama na završetku studija kao inspiracija za daljnji profesionalni razvoj.

 URS je kao dugogodišnji pokrovitelj i 2021. godine podržao izbor za „Ženu godine“ koji se održava u organizaciji časopisa „ZAPOSLENA“, a čiji je cilj promocija uspješnih žena iz različitih područja društvenog života – poduzetništva, kulture, znanosti, umjetnosti, i dr.

 Ravnateljica je, temeljem poziva predsjednice Organizacijskog odbora 14. Simpozija ovlaštenih inženjera geodezije pod nazivom „Žene u geodeziji“, u organizaciji Hrvatske komore ovlaštenih inženjera geodezije, održala putem video linka pozdravno/uvodni govor na simpoziju koji se održao 4. studenog u Opatiji.

 Uz već ranije navedene oblike suradnje s pojedinim nevladinim udrugama predstavnici URS-a sudjelovali su na predstavljanju EU projekta “[Parents@work - Mijenjajmo stav!](https://parentsatwork.eu/hr/start-hr/)” koje je u rujnu organizirala udruga CESI pod nazivom “Kako poboljšati položaj roditelja u svijetu rada” te u organizaciji Kuće za ljudska prava na okruglom stolu „Vladavina prava u Hrvatskoj – izazovi i preporuke u području pravosuđa i drugim institucionalnim područjima iz perspektive ljudskih prava“ u prosincu 2021.godine koji je organiziran je povodom drugog Izvješća Europske komisije o vladavini prava u Europskoj uniji.

Predstavnici URS-a redovito su (temeljem poziva) sudjelovali na tematskim sjednicama Odbora za ravnopravnost spolova i Odbora za ljudska prava i prava nacionalnih manjina Hrvatskog sabora.

**5. MEĐUNARODNE AKTIVNOSTI I SURADNJA**

**5.1. Ujedinjeni narodi (UN)**

5.1.1. Održavanje 65. i pripreme za 66. zasjedanje UN Komisije za status žena (CSW)

Predstavnici URS-a sudjelovali su na online događanju u formi panela (*side event*) pod nazivom “Jačanje sporta rodnom ravnotežom”, koje se održalo u ožujku povodom 65. zasjedanja UN-ove Komisije za status žena (CSW65). Događanje je organizirao Prošireni djelomični sporazum o sportu Vijeća Europe (EPAS), kojeg je Republika Hrvatska država članica od 2008. godine. Cilj panel rasprave bilo je davanje doprinosa daljnjem osnaživanju žena i djevojčica za sudjelovanje u svim aspektima svijeta sporta, od njegova prakticiranja u svojstvu sportašica, natjecanja, treniranja, do sudjelovanja na pozicijama donošenja odluka u sportskim tijelima i organizacijama. Panelisti su iznijeli informacije o primjerima dobre prakse iz organizacija iz kojih dolaze, te postignutom napretku i novim izazovima koji predstoje u narednom razdoblju na lokalnoj i globalnoj razini.

 Također, predstavnici URS-a su sudjelovali i na online događaju u formi panela (*side event*) na temu „Digitalne rodne razlike i mogućnosti: poticanje ravnopravnog sudjelovanja i suzbijanja nasilja nad ženama u doba online povezanosti”. Događaj je bio organiziran od strane Njemačkog predsjedavanja Vijećem Europe, te od Nacionalnog vijeća njemačkih ženskih organizacija. Isti je okupio mnogobrojne žene iz Njemačke i Vijeća Europe oko teme online nasilja na internetu koje disproporcionalno pogađa žene. Panelisti su zaključili da u skladu sa sve većom digitalizacijom za vrijeme pandemije nastaju i nove vrste nasilja na internetu.

Drugi oblici suradnje s Komisijom za status žena UN-a odvijali su se uglavnom posredno, putem MVEP-a dostavom različitih očitovanja i priloga. Stalna misija Republike Hrvatske pri UN-u dostavila je MVEP-u zahtjev za popunjavanjem upitnika s ciljem pripreme Izvještaja Glavnog tajnika UN-a o provedbi Zaključaka usvojenih na 61. zasjedanju Komisije za status žena pod nazivom “Ekonomsko osnaživanje žena u promjenjivom svijetu rada, a koje će Glavni tajnik predstaviti na 66. zasjedanju UN-ove Komisije za status žena (New York, 14. - 25. ožujka 2022.) kao preglednu temu. URS je koordinirao prikupljanje doprinosa relevantnih tijela te je 7. listopada dostavio objedinjene odgovore na upitnik o stanju u Republici Hrvatskoj.

Slijedom zahtjeva MVEP-a za dostavu doprinosa za izvješće Glavnog tajnika UN-a temeljem rezolucije “*Girl child*” te izvješća o učincima provedbe rezolucije Opće skupštine UN-a o poboljšanju žena i djevojčica u ruralnim područjima (A/RES/74/126), URS je u oba slučaja dostavio tražene priloge.

URS se u listopadu očitovao na prvi nacrt EU stajališta za 66. zasjedanje UN-ove Komisije za status žena na temu "Postizanje ravnopravnosti spolova i osnaživanje svih žena i djevojčica u kontekstu klimatskih promjena i politika i programa za smanjenje rizika od okolišnih promjena i katastrofa” koje je zaprimljeno od Stalnog predstavništva Republike Hrvatske u EU te je nastavio aktivno pratiti daljnje pripreme za CSW66 putem korespondencije sa Stalnom misijom RH pri UN-u.

5.1.2. Doprinos izradi nacionalnih izvješća o provedbi drugih instrumenata UN-a

URS je MROSP dostavio doprinos za izradu i podnošenje *Drugog, trećeg i četvrtog periodičkog izvješća Republike Hrvatske prema UN Konvenciji o pravima osoba s invaliditetom,* kao i za *Nacrt drugog periodičnog izvješća Republike Hrvatske o primjeni Međunarodnog pakta o gospodarskim, socijalnim i kulturnim pravima*.

Ministarstvu pravosuđa i uprave (dalje: MPU) dostavljen je prilog za izradu *Nacrta četvrtog periodičnog izvješća Republike Hrvatske prema Međunarodnom paktu o građanskim i političkim pravima.*

URS je surađivao s MVEP u razmatranju prihvaćanja dostavljenih preporuka nakon predstavljanja Trećeg izvješća prema Univerzalnom periodičkom pregledu (UPR) pred UN-ovim Vijećem za ljudska prava u Ženevi, kao i na izradi odgovora na dva upita Vijeća za ljudska prava UN-a, vezana uz prava LGBTIQ osoba.

**5.2. Vijeće Europe**

Povodom obilježavanja 25. obljetnice primitka Republike Hrvatske u Vijeće Europe (dalje: VE), MVEP je 6. studenoga organiziralo javno događanje na Cvjetnom trgu u Zagrebu. Cilj manifestacije je bio da se putem podjele promotivnog materijala, publikacija i hrvatskih izdanja značajnih dokumenata Vijeća Europe zainteresirane građane upozna s djelovanjem Republike Hrvatske u toj važnoj instituciji, kao i s politikama koje VE promiče. Na poziv MVEP-a URS se priključio navedenoj inicijativi te je tom prilikom, uz sudjelovanje ravateljice sa suradnicima, distribuirao prijevode većeg broja publikacija u izdanju URS-a.

5.2.1. Komisija za ravnopravnost spolova Vijeća Europe

Sastanci Komisije za ravnopravnost spolova Vijeća Europe (eng. Gender Equality Commision, dalje: GEC) održavaju se dva puta godišnje, a predstavnice URS-a, u svojstvu članice i zamjenice članice GEC-a, redovno sudjeluju u radu navedenog tijela.
 19. redovni sastanak GEC-a održao se u travnju 2021. godine putem video veze zbog mjera zaštite uslijed epidemije bolesti COVID-19. Sastanak GEC-a se, uz informiranje o aktualnostima posvetio temama uključivanja muškaraca i dječaka u okvir ravnopravnosti spolova, suzbijanja nasilja nad ženama, seksizma i stereotipima, statusu žena i djevojčica migrantica, izbjeglica i tražiteljica azila te jednakom pristupu pravosuđu. Države članice su predložile nove prioritete GEC-a za sljedećih nekoliko godina. Christian Mogensen, autor izvještaja “The angry internet – A threat to gender equality, democracy & well-being” predstavio je sudionicima rezultate istraživanja. Ciljana skupina istraživanja su bili mladi muškarci. Autor izvještaja predložio je smjer u kojem djelovati što uključuje zaštitu žrtve, odnosno kažnjavanje i procesuiranje nasilnih muškaraca, reintegriracija muškaraca u društvo, osnaživanje dječaka korištenjem sveobuhvatnog seksualnog odgoja koji ne spominje samo biologiju nego i adresira koncept maskuliniteta.

Na 20. redovnom sastanku koji se održao u hibridnom formatu, osim redovnog izvještavanja o aktivnostima država članica i informiranja o aktualnostima, raspravljalo se i o Preporuci za migrantice, izbjeglice i tražiteljice azila, Nacrtu godišnjeg izvješća za 2021. godinu o provedbi Strategije za rodnu ravnopravnost VE, utjecaju COVID-19 pandemije na rodnu ravnopravnost te ulozi vanjske politike u promicanju ravnopravnosti spolova. Zadnji dan sastanka, u svrhu obilježavanja Međunarodnog dana borbe protiv nasilja nad ženama, održan je panel visoke razine na kojem su sudjelovale Marija Pejčinović Burić, glavna tajnicom VE, Elena Bonetti, ministrica obitelji i jednakih mogućnosti Italije i Iris Luarasi, predsjednica Skupine stručnih osoba za djelovanje protiv nasilja nad ženama i nasilja u obitelji Vijeća Europe (GREVIO). Sve tri su naglasile važnost provedbe Istanbulske konvencije u uspostavljanju standarda u zaštititi od nasilja nad ženama.

 Dodatno, predstavnica URS-a sudjelovala je na Međunarodnoj konferenciji VE „Women's Access to Justice“ kao i na konferenciji „The role of foregin policy in advancing gender equality: Addressing the challenges, pushback and obstacles faced by women“.

5.2.2. Strategija za ravnopravnost spolova Vijeća Europe za razdoblje od 2018. do 2023.

U prosincu je URS je podnio redovno godišnje *Izvješće o primjeni Strategije za ravnopravnost spolova Vijeća Europe od 2018. do 2023.* (dalje: Strategija VE), *za 2021. godinu.* Izvješće je kompiliralo dostavljene doprinose tijela državne uprave koji su se odnosili na zakonske, institucionalne i strateške izmjene, informacije o istraživanjima i kampanjama, kao i o drugim oblicima napretka iz područja koja su istovjetna ciljevima Strategije VE: sprječavanje i borba protiv seksizma, sprječavanje i borba protiv nasilja nad ženama i nasilja u obitelji, osiguravanje ravnopravnog pristupa žena pravosuđu, postizanje ravnoteže u zastupljenosti žena i muškaraca pri donošenju odluka u političkom i javnom sektoru, zaštita prava žena i djevojčica migrantica, izbjeglica i tražiteljica azila, uvođenje načela ravnopravnosti spolova u cjelokupnu politiku i mjere te glavne izazove u narednom razdoblju.

Nakon usvajanja *Godišnjeg izvješća o primjeni Strategije VE za 2021. godinu*, GEC će ga objaviti na svojim web stranicama tijekom 2022. godine.

5.2.3. Odbor za izradu Preporuke Vijeća Europe za migrantice

 Predstavnica URS-a aktivno je sudjelovala na sastancima Odbora za izradu Preporuke VE za žene migrantice (dalje: GEC-MIG). Prisutne države članice su se složile da Preporuka o zaštiti ljudskih prava migrantica, izbjeglicama i tražiteljicama azila (dalje: Preporuka) treba biti sveobuhvatna, što znači da njezin sadržaj treba uključivati različite skupine migrantica, izbjeglica i tražiteljica azila. Također su se složile, a uzevši u obzir da ne postoji međunarodna definicija termina „migrant/ica“, da će Preporuka obuhvaćati migrante/ce koji se zakonito nalaze na teritoriju država članica, kao i migrante/ce bez osobnih dokumenata.

U listopadu je GEC-MIG usvojio Preporuku.

 Što se tiče praćenja primjene Preporuke, ista nije obvezujući dokument pa neće postojati mehanizam nadgledanja primjene, nego će stručnjaci analizirati na godišnjoj razini primjenu putem upitnika poslanih državama članicama.

Nacrt Preporuke proslijeđen je GEC-u na raspravu i usvajanje u studenom 2021. godine, dok je njeno usvajanje od strane Vijeća Ministara VE planirano za prvu polovicu 2022. godine.

**5.3. Europska unija/Europska komisija**

5.3.1. Savjetodavni odbor za jednake mogućnosti žena i muškaraca Europske komisije (Advisory Committee on Equal Opportunities for Women and Men, dalje: AC)

57. sastanak AC-a održao se u virtualnom formatu 21. listopada, u organizaciji EK i sudjelovanje predstavnika svih država članica EU. Iako je uobičajeno da se sastanci održavaju dva puta godišnje, zbog pandemije izazvane COVID-19 održan je samo jedan sastanak. Kao zamjena ravnateljice URS-a u stalnom sastavu AC-a, na sastanku je sudjelovala pomoćnica ravnateljice. Na sastanku se raspravljalo o *Inicijativi o transparentnosti plaća* koja je bila na dnevnom redu radnih tijela Vijeća EU i Europskog parlamenta; pitanju pristupanja EU te novom zakonskom prijedlogu EK za sprječavanje i borbu protiv nasilja nad ženama i obiteljskog nasilja.

 Predstavljen je izvještaj Europskog revizorskog suda koji je ukazao na čitav niz manjkavosti u proračunu Višegodišnjeg financijskog okvira 2014.-2020. iz perspektive rodne osjetljivosti pa je EK krenula s izradom nove metodologije praćenja izdataka za ravnopravnost spolova na razini programa u Višegodišnjem financijskom okviru za razdoblje 2021.-2027.

AC je izradio Mišljenje “Jaz u skrbi u EU” za potrebe Europskog paketa skrbi EK. Najavljeno je da će 2022. godine Radna skupina, na čelu s francuskom članicom AC-a, izraditi Mišljenje o ravnopravnosti spolova u kontekstu klimatskih promjena i primjeni Europskog zelenog plana.

5.3.2. Skupina visoke razine Europske komisije za uvođenje načela ravnopravnosti spolova u javne politike

 U 2021. godini održane su dvije redovite sjednice (u virtualnom formatu) Skupine visoke razine Europske komisije za uvođenje načela ravnopravnosti spolova u javne (High Level Group on gender mainstreaming, dalje: HLG) u organizaciji zemalja članica koje su predsjedavale Vijećem EU.

 U organizaciji Portugala u siječnju je održan sastanak HLG na kojemu se, uz informacije o budućim aktivnostima, raspravljalo o socioekonomskim posljedicama krize vezane uz COVID-19 na ravnopravnost spolova, jednakosti u plaćama, suzbijanju nasilja nad ženama i zaštiti žrtava, uspostavljanju jedinstvenog EU broja „116 016“ za pomoć žrtvama nasilja, primjeni Strategije EK za ravnopravnost spolova, Istanbulskoj konvenciji i drugim pitanjima.

Drugi sastanak HLG održan je 8. i 9. rujna za vrijeme predsjedanja Slovenije Vijećem EU. Sastanak je otvorio slovenski ministar rada, obitelji, socijalne politike i jednakih mogućnosti istaknuvši nekoliko ključnih tema kojima se bavilo slovensko predsjedanje. Jedna od značajnijih tema bila je utjecaj digitalizacije i umjetne inteligencije na ravnopravnost spolova i cyber bullying te namjera da se u Zaključke Vijeća uvrsti rodna osjetljivost EU proračuna i da se nastavi zagovarati donošenja direktive o transparentnosti plaća, anti-diskriminaciji i rodno uravnoteženom sudjelovanju u upravama tvrtki. Sastanak je omogućio raspravu o daljnjem radu EIGE-a na izradi indikatora za praćenje poglavlja “H” Pekinške platforme za djelovanje koje se odnosi na institucionalne mehanizmi za ravnopravnost spolova i uvrštavanje perspektive ravnopravnosti spolova u javne politike; raspravu o razdoblju oporavka od pandemije iz perspektive ravnopravnosti spolova, informiranje o inicijativi EK da se donese zakonodavno rješenje za nasilje nad ženama i nasilje u obitelji, pregled aktivnosti koalicija u okviru Generation Equality Foruma i pripreme za 66. Sastanak Komisije za status žena u ožujku 2022.

URS je u listopadu dostavio HLG godišnji izvještaj o najnovijem razvoju politika ravnopravnosti spolova u Republici Hrvatskoj vezan uz objedinjeno izvješće o provedbi *Strategije za ravnopravnost spolova EK 2020.-2025*. svih zemalja članica.

Predstavnica URS sudjelovala je u radu seminara u organizaciji HLG/EK na temu Mutual Learning Programme in Gender Equality: „Methodologies and good practices on assessing the costs of violence against women“.

5.3.3. Europski institut za ravnopravnost spolova

Predstavnica URS-a sudjelovala je na 37. sastanku Upravnog odbora Europskog instituta za ravnopravnost spolova (European Institute for Gender Equality, dalje: EIGE) putem video konferencije. Ravnateljica EIGE-a obavijestila je Upravni odbor o najnovijim aktivnostima rada EIGE-a uključivši način organizacije rada za vrijeme pandemije COVID-19.

Navela je da je ove godine predstavljanje Indeksa rodne ravnopravnosti (kojeg izrađuje EIGE) popratilo oko 10.000 ljudi te zbog toga razmišljaju sva buduća predstavljanja organizirati u hibridnom formatu, odnosno u online formatu i uživo, u trajanju od dva do tri dana. Tema sljedećeg Indeksa rodne ravnopravnosti će biti „Economy works for all“. Što se tiče teme vezane uz pokret protiv upotrebe koncepta roda, EIGE će proizvesti letak s činjenicama za izraditelje politika te sažetak politika sa svrhom mapiranja takvih i sličnih inicijativa u EU.

Povodom objave Indeksa rodne ravnopravnosti za 2021. godinu EIGE je predstavio rezultate putem videokonferencije u listopadu 2021. godine na kojem je sudjelovala predstavnica URS-a. Predstavljeni su podaci na razini Europske unije, s posebnim osvrtom na pojedine trendove unutar skupina država članica. Indeks rodne ravnopravnosti je ove godine imao posebno izdanje fokusirano na tematsko područje zdravlja kako bi skrenuo pažnju na posljedice uzorkovane pandemijom COVID-19. Većina podataka korištenih u Indeksu rodne ravnopravnosti ne odnose se na 2020. godinu nego na period od zadnje četiri godine što je uvjetovano dostupnošću obrađenih podataka u službenim statistikama. Republika Hrvatska s 59,2 od 100 bodova zauzela je 19. mjesto u Europskoj uniji s rezultatom od 8,8 bodova ispod prosjeka EU. Hrvatska je od 2010. godine porasla za 6,9 bodova te joj je rang poboljšan za pet mjesta, dok je od 2018. godine porasla za 1,3 boda. Povećanje je uglavnom potaknuto poboljšanjima u području Moći i Novca, odnosno poboljšanju stanja ravnopravnosti spolova u tim domenama.

Na ovogodišnjem sastanku Foruma stručnjaka EIGE-a održanog u listopadu putem online platforme sudjelovala je hrvatska predstavnica (članica Foruma), znanstvenica iz Instituta za društvena istraživanja u Zagrebu koja je URS dostavila izvještaj sa sastanka. U zaključku je istaknuto da je potrebno ojačati ulogu stručnjaka u diseminaciji i popularizaciji EIGE-ovih rezultata i inicijativa zainteresiranoj javnosti, novinarima i drugim dionicima.

Nadalje, EIGE je najavio da će se tijekom razdoblja od 2022. do 2024. godine baviti: rodno utemeljenim nasiljem (cyber nasilje nad ženama, femicid, nasilje u intimnim vezama), ekonomijom (socio-ekonomske posljedice pandemije COVID-19, ravnotežna poslovnog i privatnog života, digitalna tranzicija, transformacija tržišta rada i novi oblici rada) i europskim *Green Deal-om* - rodno osviještenom politikom u prometu i politikama mobilnosti, rodna ravnopravnost i klimatske promjene, rodna i energetska tranzicija, ekološka ponašanja i stavovi, rodna podjela u zelenim vještinama i poslovima). Očekuje se od država članica da koriste analize EIGE-a te ih prilagode svojim nacionalnim aktivnostima. Na sastanku je također predstavljena *Analiza izvještavanja o nasilju u tiskanim medijima* iz koje je razvidno da se o nasilju sve više govori kao o društvenom problemu, sve manje se relativizira odgovornost počinitelja kaznenog dijela te se sve češće spominju obveze temeljem ratifikacije Istanbulske konvencije.

EIGE je u 2021. godini, u vrijeme predsjedanja Slovenije Vijećem EU, izradio izvještaj “Umjetna inteligencija, platformski rad i ravnopravnost spolova” na koji je URS dostavio svoje očitovanje.

 Predstavnik URS-a sudjelovao je na Konzultantskom sastanku EIGE-a na temu „Mapping cyberviolence in the EU-27“

5.3.4. Unija za Mediteran

 Nakon osnivanja Radne skupine i definiranja izgleda obrasca za podnošenje *Drugog izvješća o napretku zemalja članica Unije za Mediteran,* (dalje: Drugog izvješća)što je učinjeno u 2020. godini, Tajništvo Unije započelo je s organizacijom sastanaka s ciljem utvrđivanja pravila za izradu izvješća i izrade baze podataka i izvora statističkih pokazatelja. Predstavnica URS-a, kao članica Radne skupine, sudjelovala je aktivno u radu sva četiri sastanka održana u ožujku, svibnju, rujnu i studenome, kao i na predstavljanju objedinjenog Drugog izvješća u prosincu 2021. godine.

 Osim predstavnika institucija u čijoj je nadležnosti područje rodne ravnopravnosti zemalja članica, u radu su sudjelovali i predstavnici institucija koje se bave prikupljanjem statističkih pokazatelja, predstavnici EK te stručnjaci iz regionalnih i međunarodnih organizacija, poput UN Women, Organizacije za ekonomsku suradnju i razvoj (OECD), VE, EEIG-a, predstavnici civilnog društva i akademske zajednice.

 Upitnik, na temelju kojega je izrađeno objedinjeno Drugo izvješće, s doprinosom podataka iz Republike Hrvatske, koje je koordinirao i dostavio Tajništvu Unije za Mediteran URS, sastojao se od pitanja iz sljedećih područja: Opći politički i institucionalni okvir, Žene na rukovodećim pozicijama, Ekonomsko osnaživanje žena i Borba protiv nasilja nad ženama i djevojčicama te Rodni stereotipi, što su ujedno i glavna područja Kairske deklaracije iz 2017.

 Ova vrsta izvješća radi se svakih pet godina kako bi se pratio napredak zemalja članica Unije za Mediteran u području rodne ravnopravnosti.

 Uz organizaciju sastanaka za izradu Izvješća, Unija za Mediteran organizirala je i četiri edukativne radionice kako bi sva nacionalna tijela koja prate pokazatelje iz područja koje sadrži Izvješće, lakše mogla slijediti upute međunarodnih stručnjaka za kvalitetno prikupljanje podataka. Informaciju i poziv na navedene edukativne radionice URS je proslijedio MPU-u, MVEP-u, MROSP-u te Državnom zavodu za statistiku (dalje: DZS-u).

 Nakon predstavljanja Drugog izvješća, u 2022. godini planira se izrada Ministarske deklaracije o jačanju uloge žena u društvu, na 5. Ministarskoj konferenciji zemalja članica Unije za Mediteran, u listopadu 2022.

**6. UVOĐENJE PERSPEKTIVE RAVNOPRAVNOSTI SPOLOVA U JAVNE POLITIKE**

**6.1. Planovi djelovanja**

U 2021. godini odobrena su dva Plana djelovanja za promicanje i uspostavljanje ravnopravnosti spolova MRRFEU-u i MVEP-u.

Uspostavljena je suradnja i pružena pomoć pri izradi Plana djelovanja MROSP-u, MPU-u te Državnoj geodetskoj upravi (čiji se Plan djelovanja odnosio na razdoblje 2018.-2021.)

S Hrvatskom poštom i Hrvatskom bankom za obnovu i razvitak (HBOR) (čiji je Plan važio do 2021.) URS je započeo surađivati na izradi njihovog novog Plana djelovanja.

S danom 31. prosinca 2021. godine bili su važeći Planovi djelovanja Ministarstva mora, prometa i infrastrukture (2019. - 2023.) te Državnog zavoda za intelektualno vlasništvo (2019. - 2023.).

Od poduzeća u pretežitom vlasništvu države, važeći planovi odnose se na sljedeće pravne osobe: APIS IT d.o.o., Hrvatske ceste, Državne nekretnine d.o.o., te HEP. Potrebno je, nakon donošenja novog NPRS-a i pripadajućeg Akcijskog plana, sukladno mjeri za koju je zadužen URS te temeljem članka 18. ZORS-a, ažurirati Smjernice za izradu Planova djelovanja za promicanje i uspostavljanje ravnopravnosti spolova te uputiti svim poduzećima u pretežitom vlasništvu države, kao i tijelima državne uprave podsjetnik o obvezi izrade Plana djelovanja.

**6.2. Povjerenstva za ravnopravnost spolova i suradnja s koordinatorima za ravnopravnost spolova**

URS je, sukladno članku 28. ZORS-a od županija i županijskih skupština te Grada Zagreba i Gradske skupštine Grada Zagreba zatražio rješenja o imenovanju predsjednika/ce i članova/ica županijskih povjerenstava za ravnopravnost spolova, odnosno Povjerenstva za ravnopravnost spolova Grada Zagreba, nakon održanih lokalnih izbora 2021. godine. URS je prilikom prikupljanja novih podataka o predsjednicima i članovima povjerenstava poslao i dopis pojašnjenja kako bi nova rješenja bila donesena u skladu sa ZORS-om. S obzirom da URS-u do kraja 2021. nisu dostavljena sva pravovaljana rješenja o imenovanju prikupljanje traženih podataka prolongirano je za 2022. godinu.

URS je podnio i izvještaj o radu Povjerenstava za ravnopravnost spolova u 2020. godini za potrebe izrade izvješća o radu pravobraniteljice za ravnopravnost spolova.

URS je osim prikupljanja novih podataka i izvještavanja ažurno objavljivao dostavljene vijesti o aktivnostima pojedinih županijskih povjerenstava na svojoj internetskoj stranici.

**6.3. Edukacije za državne službenike u DŠJU**

Edukacija pod nazivom „Antidiskriminacija, ravnopravnost spolova i primjena Konvencije UN-a o pravima osoba s invaliditetom u Europskim strukturnim i investicijskim fondovima“ (dalje: ESI) koja se održava u DŠJU za zaposlene u sustavu upravljanja i kontrole ESI fondova kao preduvjet za povlačenje sredstava iz ESI fondova, organizirana je od 2015. godine i uključila je do kraja 2021. godine 1.873 osobe. U edukaciji kao predavači sudjeluju zaposleni u MRRFEU, MROSP, ULJPPNM, Ureda pučke pravobraniteljice, Ureda pravobraniteljice za osobe s invaliditetom te URS. Temu ravnopravnosti spolova, kao horizontalnog načela u projektima financiranim iz ESI fondova, obrađuje se tijekom dva školska sata. Zbog pandemije uzrokovane virusom COVID-19, u razdoblju od travnja do prosinca, održano je osam radionica u virtualnom formatu. Pomoćnica ravnateljice održala je dvije radionice o ravnopravnosti spolova. Reakcije polaznika/ca su, unatoč virtualnom načinu rada bile pozitivne i podržavajuće te se može zaključiti da je perspektiva ravnopravnosti spolova u procjeni i praćenju projekata financiranih iz ESI fondova usvojena.

Održavanje nekoliko cjelodnevnih radionica o ravnopravnosti spolova za državne službenike najavljeno je za 2022. godinu.

Službenici URS-a sudjelovali su u online edukaciji Ureda za zakonodavstvo, Središnjeg državnog ureda za razvoj digitalnog društva (dalje: SDURDD) i DŠJU na temu „e-Savjetovanje“ kao i edukacija na temu: Koordinacija europskih poslova – priprema i zastupanje nacionalnih stajališta u DŠJU.

**7. UPITI I PREDSTAVKE GRAĐANA**

Tijekom izvještajnog razdoblja URS je zaprimio 20 predstavki građanki i građana vezano uz različite teme, a najčešće diskriminaciju temeljem spola. URS je postupao po 13 predstavki, 11 ih je, sukladno članku 18. stavku 2. točki 10. ZORS-a, proslijeđeno Uredu pravobraniteljice za ravnopravnost spolova, jedna je proslijeđena Pučkoj pravobraniteljici, jedna ministarstvu nadležnom za socijalnu politiku, jedna nadležnom općinskom državnom odvjetništvu, dvije Ministarstvu unutrašnjih poslova (dalje: MUP) - Ravnateljstvu policije i o tome su obaviješteni podnositelji predstavki, odnosno URS je obavijestio stranku kojem nadležnom tijelu se treba obratiti. Ostale predstavke već su bile proslijeđene nadležnim tijelima.

 Pritužbe su se dominantno odnosile na područje diskriminacije jednog od roditelja od strane nadležnih tijela u brakorazvodnom postupku ili nakon njega. Također, dio predstavki odnosio se na diskriminaciju u medijima, diskriminaciju u području rada i zapošljavanja, prijavu seksualnog nasilja te neadekvatan rad centara za socijalnu skrb i policije.

Tijekom izvještajnog razdoblja zaprimljen su četiri upita. Udruga BLINK je predložila suradnju URS-u na CERV projektu vezano uz snimanje filma na tematiku rodno uvjetovanog nasilja, na što URS zbog svoje podkapacitiranosti nije mogao odgovoriti pozitivno. Također, istraživačica koja radi u Irskom parlamentu je tražila informacije o Akcijskom planu suzbijanja obiteljskog nasilja, a koji upit je proslijeđen nadležnom ministarstvu. Zaprimljen je i upit građanina oko pojašnjenja nesudjelovanja Republike Hrvatske u kolektivnoj akciji dijela država članica EU oko osude Mađarske zbog diskriminacije LGBTIQ zajednice. Taj upit je proslijeđen MVEP-u s pojašnjenjem da je to nadležnost vanjske politike. Konačno, URS je zaprimio Note Verbale od strane Argentinske ambasade o institucionalnom okviru vezano uz rod i raznolikost te državnom tijelu za provođenje politika rodne ravnopravnosti, na kojeg je, sukladno svojoj nadležnosti, odgovorio.

**8. ADMINISTRATIVNO I FINANCIJSKO POSLOVANJE**

**8.1. Administrativne obveze URS-a u svojstvu stručne službe Vlade Republike Hrvatske**

URS je svoje administrativne obveze izvršavao na vrijeme u suradnji s Uredom za opće poslove Hrvatskog sabora i Vlade RH (dalje: UZOP).

U prosincu je URS dostavio UZOP-u Plan klasifikacijskih oznaka i brojčanih oznaka stvaratelja i primatelja pismena za 2022. godinu.

U siječnju je dostavljen i Plan nabave za 2021. godinu, a u studenom su uslijedile izmjene i dopune Plana nabave sukladno preraspodjeli sredstava i izmjenama proračuna. Plan nabave objavljen je u Elektroničkom oglasniku javne nabave i na internetskoj stranici URS-a.

Izrađen je Godišnji plan rada URS-a za 2022. godinu te je isti javno objavljen na internetskoj stranici URS-a.

Obrazloženje izvršenja proračuna za 2020. dostavljeno je u ožujku, a Obrazloženje financijskog plana za 2022. godinu izrađeno je u prosincu.

Izvješće o izvršenju Strateškog plana za 2020 .- 2022. dostavljeno je UZOP-u u ožujku 2020., a u srpnju polugodišnje Izvješće o izvršenju Strategije za 2021. Godinu.

U siječnju je u UZOP dostavljen popis osoba odgovornih za načine ostvarenja Strateškog plana razdjela 020 Vlade Republike Hrvatske za razdoblje 2020.-2022. koji se odnose na URS, a iz kojeg se vide zaduženja po posebnom cilju, načinima ostvarenja i pripadajućim aktivnostima povezanim s financijskim planom za isto razdoblje. Odluka Vlade RH o prijenosu ovlasti i odgovornosti za provedbu strateškog plana i upravljanje proračunskim sredstvima osiguranim u Financijskom planu razdjela 020 Vlade RH za 2021. godinu uključuje, osim ravnateljice, pomoćnicu ravnateljice i savjetnicu.

**8.2. Ljudski, prostorni i financijski resursi tijekom 2021. godine**

 Ravnateljica URS-a Rješenjem Vlade Republike Hrvatske od 15. prosinca 2021. godine razriješena je dužnosti ravnateljice URS-a s danom 21. prosinca 2021. godine zbog isteka mandata, a s danom 22. prosinca 2021. Ponovno je imenovana za ravnateljicu u sljedećem četverogodišnjem razdoblju.

Prema sistematizaciji radnih mjesta, a sukladno *Uredbi o izmjeni Uredbe o Uredu za ravnopravnost spolova* od 30. ožujka 2016. godine(Narodne novine br. 28/2016) i *Pravilnika o unutarnjem redu* od 1. travnja 2016. godi sistematizirano je ukupno 9 radnih mjesta (1 ravnatelj/ica; 1 pomoćnik/ica ravnateljice; 4 savjetnika/ice; 2 stručna suradnika/ice; 1 administrativni tajnik/ica) od kojih je u dijelu izvještajnog razdoblja bilo popunjeno sedam radnih mjesta na neodređeno vrijeme. U studenom 2021. raspisan je Javni natječaj za prijam u državnu službu na neodređeno vrijeme stručnog/e suradnika/ce koji će biti dovršen u 2022. godini. Tijekom 2021. godine objavljen je tekst javnog natječaja u Narodnim novinamam (Narodne novine, br. 121/21), na internetskoj stranici URS-a i MPU-a te na internetskoj stranici Hrvatskog zavoda za zapošljavanje. Osnovana je Komisija za provedbu javnog natječaja koja je utvrdila pravovaljane prijave za javni natječaj. Od ukupno 47 prijava, za 38 prijava je utvrđeno da su pravovaljane dok je ostatak prijavljenih bio obaviješten o neispunjavanju uvjeta za javni natječaj. Financijska sredstva za sva radna mjesta osigurana su u Državnom proračunu na poziciji URS-a.

Tijekom 2021. godine, uslijed opasnosti od prijenosa virusa COVID-19 i prostornog razmještaja u radnim sobama, četiri zaposlene osobe radile su u dva odvojena tima koji se izmjenjivao na tjednoj osnovi, o čemu je ravnateljica donijela zasebnu Odluku temeljem naputaka MPU-a.

8.2.1. Migracija na novu infrastrukturu stranica u Centar dijeljenih usluga

 Uspostava Centra dijeljenih usluga (dalje: CDU), tzv. “Državnog oblaka” strateški je projekt Vlade RH kojim se optimizira i racionalizira državna informacijska infrstruktura i omogućava zajedničko korištenje informacijskih i komunikacijskih tehnologija. CDU ima pet temeljnih ciljeva: standardizirati digitalne usluge, omogućiti bolju povezanost s registrima i bazama podataka u svim tijelima državne uprave, cijeli sustav informacijsko-komunikacijske infrastrukture učiniti povoljnijim, odnosno jeftinijim, sve podatke koji su pohranjeni učiniti sigurnijima te omogućiti centralizirano upravljanje sustavom. URS, sukladno *Uredbi o organizacijskim i tehničkim standardima za povezivanje na državnu informacijsku infrastrukturu* (Narodne novine, br. 60/17) koristi “gov.hr” platformu na mrežnim stranicama te je u ožujku 2021. godini, putem Zahtjeva za korištenje dijeljenih usluga CDU-a sklopljen Ugovor o pružanju dijeljenih usluga CDU-a između SDURDD-a i URS-a. Time je URS otpočeo proces promjene e-maila: “@urs.vlada.hr” u nastavak: “@urs.gov.hr” čiji je pružatelj usluge CDU. Posljedično, u svibnju su svi e-mailovi koje URS koristi zamjenjeni nastavkom “@urs.gov.hr” te je zamijenjena platforma putem koje se pristupa e-mail usluzi: “<https://mail.cdu.gov.hr>”.

**8.3. Financijsko poslovanje**

U ožujku je UZOP-u dostavljeno *Obrazloženje izvršenja proračuna za 2020. godinu.* U veljači je ravnateljica URS-a, na temelju popunjenog Upitnika o fiskalnoj odgovornosti, raspoloživih informacija, rezultata rada, očitovanja Ureda za unutarnju reviziju te vlastite procjene, potpisala *Izjavu o fiskalnoj odgovornosti* kojom je potvrdila zakonito, namjensko i svrhovito korištenje sredstava, učinkovito i djelotvorno funkcioniranje sustava financijskog upravljanja i kontrola u okviru proračunom, odnosno financijskim planom, utvrđenih sredstava.

|  |  |  |  |  |  |
| --- | --- | --- | --- | --- | --- |
| **Aktivnost** | **Opis** | **Planirano** | **Konačni plan nakon rebalansa i prenamjene** | **Ostvareno** | **Ostvareno u %** |
| A 532004 | ADMINISTRACIJA I UPRAVLJANJE | 1.715.025,00  | 1.314.925,00 | 1.287.787,59 | 98 |
| A 532009 | PROVEDBA ZAKONA O RAVNOPRAVNOSTI SPOLOVA I NACIONALNOG PLANA ZA RAVNOPRAVNOST SPOLOVA | 312.2005,00  | 126.650,00  | 61.956,29  | 49 |
| A 532013 | PROVEDBA DRUGIH NACIONALNIH POLITIKAI STRATEGIJA | 10.000,00 | 0,00 | 0,00 | 0,00 |
| K 532005 | INFORMATIZACIJAUREDA | 15.625,00 | 20.025,00 | 19.113,84 | 95 |
| **SVEUKUPNO** | **2.052.855,00** | **1.461.600,00** | **1.368.857,72** | **94** |

Potrebno je naglasiti da se s obzirom na stanje vezano za pandemijske mjere izazvane virusom COVID-19, rad URS-a odvijao putem online komunikacija u nacionalnom i međunarodnom okruženju, te nije bilo službenih putovanja. Isto tako, proces izrade i usvajanja NPRS-a prolongiran je za 2022. godinu što je sve zajedno rezultiralo da je postotak ostvarenosti u aktivnosti A532009 iznosio 49%.

**8.4. Unutarnja revizija**

8.4.1. Follow up revizija strateškog planiranja u URS-u

 U rujnu je, temeljem Godišnjeg plana unutarnje revizije ureda i službi Vlade RH za 2021. godinu, započelo provođenje follow up revizije procesa uspostave, upravljanja i izvješćivanja o rizicima u URS-u. Sukladno traženju Ureda za unutarnju reviziju Vlade RH URS je dostavio sve bilješke sa sastanaka zaposlenika održanih u URS-u na temu rizika, u 2019. i 2020. godini, kao i bilješku sa sastanka održanog u svibnju 2021., Odluku o ustrojavanju registra rizika, Pravilnik o unutarnjem redu URS-a, Strategiju upravljanja rizicima URS-a, čiji sastavni dio čini Registar rizika.

Nakon zaprimljenog Konačnog revizijskog izvješća follow up revizije procesa uspostave, upravljanja i izvješćivanja o rizicima u URS-u, prema kojem je URS obvezan donijeti novu Odluku o ustrojavanju registra rizika na razini institucije, ista je donesena i dostavljena Uredu za unutarnju reviziju. Uz to, URS je bio obvezan ažurirati Registar rizika te je do kraja prosinca, dostavio ažurirani Registar rizika, kao i ažurirane tablice Operativnih i Strateških rizika URS-a.

 Ured Vlade Republike Hrvatske za unutarnju reviziju utvrdio je da je preporuka iz Konačnog revizijskog izvješća follow up revizije procesa uspostave, upravljanja i izvješćivanja o rizicima u URS-u provedena u skladu s Planom djelovanja, nakon čega je uslijedilo i pozitivno revizijsko mišljenje o funkcioniranju sustava unutarnjih kontrola u URS-u, za revidirana područja.

**9. ZAKLJUČAK**

Izvješće o radu URS-a u 2021. godini sadrži sažeti pregled provedenih aktivnosti temeljem propisanog djelokruga rada sukladno članku 18. ZORS-a, uz informacije o administrativnom i financijskom poslovanju. S ciljem podizanja znanja i svijesti javnosti o ravnopravnosti spolova provedeno je veliki broj različitih aktivnosti, često u u suradnji s tijelima državne uprave, organizacijama civilnog društva, i drugim nacionalnim i međunarodnim dionicima. Promicana je i međuresorska suradnja posebice u području suzbijanja nasilja nad ženama, položaja žena u sportu i drugim područjima, a otvoreno je i pitanje položaja izbjeglica i migrantica.

Uz obavljanje redovitih djelatnosti usmjerenih ka promicanju znanja i svijesti o ravnopravnosti spolova, a imajući u vidu ograničavajuće okolnosti uzrokovane pandemijom corona virusa, prioriteti rada URS-a u prošloj godini odnosili su se prije svega izradu NPRS-a i APRS-a, kao i ispunjavanju brojnih međunarodnih obveza.

# Distribuirano je ukupno 987 primjeraka publikacija dionicima: Hrvatskom saboru, tijelima državne uprave, županijskim/lokalnim povjerenstvima za ravnopravnost spolova, medijima, organizacijama civilnog društva te za potrebe održavanja raznih konferencija, tematskih sjednica, okruglih stolova i slično. Publikacije u izdanju URS-a dostavljene su i predstavnicima u međunarodnim organizacijama. URS je na taj način nastavio sa upoznavanjem i približavanjem građanima najvažnijih nacionalnih i međunarodnih akata u području ravnopravnosti spolova.

 Internetska stranica URS-a je tijekom 2021. godine posjećena 50.206 puta pretraživanjem kroz internetski pretraživač “Google”, što je povećanje posjećenosti web stranice za 33.8% u odnosu na 2020. godinu.

# Nadležnim državnim tijelima dostavljeno je oko 60 različitih izvješća, očitovanja, priloga mišljenja i očitovanja, i drugih akata, uz sudjelovanje u radu 20 radnih skupina i drugih stručnih tijela pri tijelima državne uprave, kao i u pet radnih skupina/odbora na međunarodnoj razini (u okviru EU, VE i Unije za Mediteran). Uz veliki broj različitih priloga i doprinosa izrađena su i tri zasebna izvješća za međunarodne organizacije.

# S obzirom na djelokrug rada URS je trajno kadrovski potkapacitiran te je od devet predviđenih osoba u gotovo cijelom izvještajnom razdoblju imao sedam zaposlenih na neodređeno vrijeme. URS je izvršio sve svoje administrativne obveze i uredno financijski poslovao.

**10. KRATICE**

AC - Savjetodavni odbor za jednake mogućnosti žena i muškaraca Europske komisije

APRS – Akcijski plan za provedbu Nacionalnog plana za ravnopravnost spolova

B.a.B.e. - Udruga Budi aktivna. Budi emancipiran. organizacija civilnog društva

CDU - Centar dijeljenih usluga, tzv. Državni oblak

CESI – Centar za edukaciju, savjetovanje i istraživanje, organizacija civilnog društva

COVID-19 - korona virus

DŠJU - Državna škola za javnu upravu

DZS – Državni zavod za statistiku

EPAS - Prošireni djelomični sporazum o sportu Vijeća Europe

ESF+ - Europski socijalni fond plus

EIGE - Europski institut za ravnopravnost spolova

EK - Europska komisija

EP – Europski parlament

ESI - Europski strukturni i investicijski fondovi

EU - Europska unija

GEC - Komisija za ravnopravnost spolova Vijeća Europe

GEC-MIG - Odbor za izradu Preporuke Vijeća Europe za migrantice

GREVIO - Skupina stručnih osoba za djelovanje protiv nasilja nad ženama i nasilja u obitelji Vijeća Europe

HBOR - Hrvatska banka za obnovu i razvitak

HEP – Hrvatska elektroprivreda

HLG - Skupina visoke razine Europske komisije za uvođenje načela ravnopravnosti spolova u javne politike

HOO - Hrvatski olimpijski odbor

LGBTIQ osobe – lezbijke, gejevi, biseksualne, transrodne, interspolne i „queer“ osobe

MFIN – Ministarstvo financija

MINGOR – Ministarstvo gospodarstva i održivog razvoja

MKM – Ministarstvo kulture i medija

MMPI - Ministarstvo mora, prometa i infrastrukture

MPU - Ministarstvo pravosuđa i uprave

MROSP - Ministarstvo rada, mirovinskog sustava, obitelji i socijalne politike

MRRFEU - Ministarstvo regionalnoga razvoja i fondova Europske unije

MTS – Ministarstvo turizma i sporta

MUP – Ministarstvo unutrašnjih poslova

MVEP - Ministarstvo vanjskih i europskih poslova

MZO – Ministarstvo znanosti i obrazovanja

NPRS – Nacionalni plan za ravnopravnost spolova

OESS – Organizacija za europsku sigurnost i suradnju

PRS – Pravobraniteljica za ravnopravnost spolova

RH - Republika Hrvatska

SDUDM – Središnji državni ured za demografiju i mlade

SDURDD – Središnji državni ured za razvoj digitalnog društva

SOIH - Zajednica saveza osoba s invaliditetom Hrvatske

ULJPPNM - Ured za ljudska prava i prava nacionalnih manjina Vlade Republike Hrvatske

UN - Ujedinjeni narodi

UNHCR - The office of the United Nations High Commissioner for Refugees

URS - Ured za ravnopravnost spolova Vlade Republike Hrvatske

UZOP - Ured za opće poslove Hrvatskog sabora i Vlade Republike Hrvatske

UZU – Ured za udruge Vlade Republike Hrvatske

VE - Vijeće Europe

ZORS - Zakon o ravnopravnosti spolova